Source: https://stwebsmer.strana-smer.sk/p-pellegrini-nevypise-novu-volbu-kandidatov-na-ustavnych-sudcov
Timestamp: 2020-02-20 01:40:34+00:00
Document Index: 4460298

Matched Legal Cases: ['čl. 102', 'čl. 134', 'čl. 2', 'čl. 134', 'čl. 2', 'súd ']

P. Pellegrini nevypíše novú voľbu kandidátov na ústavných sudcov | SMER - sociálna demokracia
Podľa čl. 102 ods. 1 písm. s) ústavy je explicitne ustanovená povinnosť prezidenta vymenúvať a odvolávať sudcov ústavného súdu. Podľa čl. 134 ods. 2 ústavy sudcov ústavného súdu vymenúva na návrh národnej rady na dvanásť rokov prezident. Národná rada navrhuje dvojnásobný počet kandidátov na sudcov ústavného súdu, ktorých má prezident vymenovať. Podľa čl. 2 ods. 2 ústavy štátne orgány môžu konať iba na základe ústavy, v jej medziach a v rozsahu a spôsobom, ktorý ustanoví zákon.
Národná rada tým, že navrhla prezidentovi dvojnásobný počet kandidátov na sudcov ústavného súdu, ktorých má prezident vymenovať, si splnila úlohy, ktoré jej vyplývajú z čl. 134 ods. 2 ústavy. Iný postup národnej rady by nebol v súlade s čl. 2 ods. 2 ústavy.
Ako zdôraznil predseda NR SR, tretí senát Ústavného súdu SR 17. marca 2015 rozhodol, že prezident v prípade troch kandidátov na sudcov Ústavného súdu SR - Evy Fulcovej, Juraja Sopoligu a Miroslava Duriša porušil ich základné práva zaručené ústavou a zrušil rozhodnutie prezidenta. Ďalší dvaja kandidáti - Ján Bernát a Imrich Volkai síce svoju sťažnosť na ústavný súd stiahli, no nestiahli svoj súhlas s kandidatúrou na post ústavného sudcu. Znamená to, že sú naďalej kandidátmi riadne zvolenými Národnou radou SR.
pozrite si tlačovú besedu Petra Pellegriniho